Két ember meghalt a 4-es főúton történt balesetben – hungarokamion.hu
Két ember meghalt a 4-es főúton, Albertirsánál vasárnap délután történt balesetben; az utat a mentés idejére mindkét irányban lezárták – tájékoztatta a Pest Megyei Katasztrófavédelmi Igazgatóság szóvivője az MTI-t.
Csámpai Attila közlése szerint a 4-es főút 53-as kilométerénél egy személyautó kamionnak ütközött. Az autóban hárman utaztak. Kettejüket feszítő-vágó eszközzel szabadították ki a tűzoltók. Két embert újra kellett éleszteni, de életüket nem sikerült megmenteni. Egy ember súlyosan megsérült – közölte a szóvivő.
A 4-es főutat Budapest és Szolnok irányába is teljes szélességében lezárták a mentés idején. A forgalom vasárnap késő este indult újra.
Kiemelt kép: Ütközésben összetört kamion Albertirsa közelében 2019. február 3-án. A 4-es főút 53-as kilométerénél a kamion egy személygépkocsival ütközött. A balesetben két ember meghalt, egy súlyosan megsérült. MTI/Mihádák Zoltán
(Ezt a cikket 783 alkalommal tekintették meg.)